Szentendre Város Önkormányzat Képviselő-testületének

51/2013. (XII.16.) önkormányzati rendelete

Szentendre Város Önkormányzatának Szervezeti és Működési Szabályzatáról szóló, többször módosított 27/2008. (IX.10.) Önk sz. rendeletének módosításáról

Szentendre Város Önkormányzat Képviselő-testülete Magyarország Alaptörvényének 32. cikk (1) bekezdés a) pontja, valamint Magyarország helyi önkormányzatairól szóló 2011. évi CLXXXIX. tv. (továbbiakban: Mötv.) 53. § (1) bekezdésében kapott felhatalmazás alapján a Szentendre Város Önkormányzatának Szervezeti és Működési Szabályzatáról szóló, többször módosított 27/2008. (IX.10.) Önk sz. rendeletének (a továbbiakban R.) módosításáról az alábbi rendeletet alkotja:

1. § A R. 2/c. sz. melléklet, a Gazdasági és Városüzemeltetési Bizottság feladatkörének 18. pontja helyébe a következő rendelkezés lép:

„Javaslatot tesz a temetési helyek megváltási és újraváltási díjára, melyet a temetőkről és a temetkezésről szóló mindenkor hatályos önkormányzati rendelet szabályoz.”

2. § (1) A R. 3. sz. melléklet a képviselő-testület által a Polgármesterre átruházott hatáskörök 7. pontja helyébe a következő rendelkezés lép:

„Gyakorolja temetőkről és a temetkezésről szóló mindenkor hatályos önkormányzati rendeletben rá átruházott hatásköröket.”

(2) A R. 3. sz. melléklet a képviselő-testület által a Polgármesterre átruházott hatáskörök új 15. ponttal egészül ki: „Az Oktatási és Kulturális Bizottság előzetes véleményét is figyelembe véve véleményezi a Klebelsberg Intézményfenntartó Központ által fenntartott és az önkormányzat által működtetett köznevelési intézmény vezetőjének megbízását és megbízásának visszavonását.”

(3) A R. 2/b. sz. melléklet, az Oktatási és Kulturális Bizottság feladatkörei az alábbi 30. ponttal egészül ki: 

„30. Előzetesen véleményezi a Klebelsberg Intézményfenntartó Központ által fenntartott és az önkormányzat által működtetett köznevelési intézmény vezetőjének megbízását és megbízásának visszavonását.”

3. § (1) Jelen rendelet a kihirdetést követő napon lép hatályban.

(2) A Rendelet kihirdetéséről a Jegyző gondoskodik.

Szentendre, 2013. december 12.

címzetes főjegyző
Záradék:

A rendelet 2013. december 16-án kihirdetésre került.

